એક વાર ફરી એક મોટું ઘર અને મજાનાં પાત્રો છે. બટુક પટેલ (બોમન ઇરાની) પોતાની ત્રણ સુંદર પુત્રીઓ સાથે એક મોટા ઘરમાં રહે છે. તેને લાગે છે કે તેની પુત્રીઓ ખૂબ સંસ્કારી છે, પરંતુ હકીકતમાં એવું નથી. બટુકની એક પુત્રી (જેકલીન ફર્નાન્ડીસ)ને સેન્ડી (અક્ષયકુમાર) સાથે પ્રેમ થાય છે. સેન્ડી સ્પ્લિટ પર્સનાલિટી ધરાવે છે. તે ક્યારેક સેન્ડી તો ક્યારેક સુંડી બની જાય છે. આ જ રીતે બટુકની અન્ય બે પુત્રીઓ (લિસા અને નર‌િગસ)ને ટેડી (રીતેશ) અને બંટી (અભિષેક) સાથે પ્રેમ થાય છે. બટુકની ત્રણ પુત્રીઓ તેમના બોયફ્રેન્ડ સાથે લગ્ન કરવા ઇચ્છે છે, પરંતુ બટુક તેની વિરુદ્ધમાં છે. ત્યારબાદ ફિલ્મમાં ઘણા ચઢાવ-ઉતાર આવે છે. બટુકની આંખોમાં ધૂળ નાખવામાં આવે છે. ફિલ્મ અત્યંત મનોરંજક છે. •